2010D0471 — ET — 24.02.2015 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 26. august 2010, hobuslaste sperma, munarakkude ja embrüote liitu importimise kohta seoses seemendusjaamade ja spermasäilituskeskuste ning embrüokogumis- ja -tootmisrühmade loetelude ja sertifitseerimisnõuetega (teatavaks tehtud numbri K(2010) 5781 all) (EMPs kohaldatav tekst) (2010/471/EL) (EÜT L 228, 31.8.2010, p.52)

Muudetud:









▼B

KOMISJONI OTSUS,

26. august 2010,

hobuslaste sperma, munarakkude ja embrüote liitu importimise kohta seoses seemendusjaamade ja spermasäilituskeskuste ning embrüokogumis- ja -tootmisrühmade loetelude ja sertifitseerimisnõuetega

(teatavaks tehtud numbri K(2010) 5781 all)

(EMPs kohaldatav tekst)

(2010/471/EL)







EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, ( 1 ) eriti selle artikli 17 lõike 2 punkti b, artikli 17 lõiget 3, artikli 18 lõike 1 esimest taanet ning artikli 19 sissejuhatavat fraasi ja punkti b, ning arvestades järgmist: (1) Direktiivis 92/65/EMÜ on sätestatud loomatervishoiu nõuded hobuslaste sperma, munarakkude ja embrüote (edaspidi „tooted”) importimiseks liitu. Kooskõlas selle direktiiviga võib liitu importida ainult tooteid, mis on pärit kõnealuse direktiivi kohaselt koostatud kolmandate riikide loetelus nimetatud kolmandatest riikidest või kolmandate riikide territooriumide osadest ning millel on veterinaarsertifikaat, mis vastab kõnealuses direktiivis esitatud näidisele. Veterinaarsertifikaadiga kinnitatakse, et tooted on pärit sellistest tunnustatud seemendusjaamadest või spermasäilituskeskustest või kogumis- ja tootmisrühmadest, mille tagatised on vähemalt samaväärsed kõnealuse direktiivi D lisa I peatükis esitatud tingimustega. (2) Komisjoni 6. jaanuari 2004. aasta otsuses 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ( 2 ) on esitatud loetelu nendest kolmandate riikidest ja nende territooriumi osadest, millest liikmesriigid võivad lubada tooteid importida. Liidu õigusaktide ühtsuse ja sidususe tagamiseks tuleb kõnealust loetelu käesolevas otsuses arvesse võtta. (3) Direktiiviga 92/65/EMÜ, mida on muudetud nõukogu direktiiviga 2008/73/EÜ, ( 3 ) võeti kasutusele toodete liitu importimiseks heakskiidetud kolmandate riikide seemendusjaamade või spermasäilituskeskuste ning embrüokogumis- ja -tootmisrühmade loetelude koostamise lihtsustatud kord. (4) Direktiivi 92/65/EMÜ (mida on muudetud komisjoni määrusega (EL) nr 176/2010 ( 4 ) D lisas on sätestatud toodete suhtes teatavad uued nõuded, mida kohaldatakse alates 1. septembrist 2010. Direktiivis on sätestatud spermasäilituskeskusi käsitlevad eeskirjad ning nende heakskiitmise ja järelevalve üksikasjalikud tingimused. Lisaks on selles sätestatud üksikasjalikud nõuded, mille alusel toimub embrüokogumis- ja -tootmisrühmade heakskiitmine ja järelevalve, in vivo viljastamise teel saadud embrüote kogumine ja töötlemine ning in vitro viljastamise teel saadud ja mikrotöödeldud embrüote tootmine ja töötlemine. Samuti muudeti sellega tingimusi, mis kehtivad hobuslaste sperma, munarakkude ja embrüote doonorloomade suhtes lisaks tingimustele, mis on sätestatud nõukogu 30. novembri 2009. aasta direktiivis 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta ( 5 ). (5) Seega on vaja koostada toodete liitu importimise veterinaarsertifikaadi uus näidis, võttes arvesse direktiivis 92/65/EMÜ direktiiviga 2008/73/EÜ ja määrusega (EL) nr 176/2010 tehtud muudatusi. (6) Lisaks tuleb kehtestada kord selliste toodete olemasolevate varude liitu importimiseks, mis vastavad direktiivile 92/65/EMÜ enne selles määrusega (EL) nr 176/2010 tehtud muudatuste jõustumist. Seega on vaja koostada eraldi veterinaarsertifikaadi näidis enne 1. septembrit 2010 vastavalt direktiivi 92/65/EMÜ D lisa nõuetele kogutud või toodetud, töödeldud ja ladustatud toodete saadetiste importimiseks. (7) Toodete pikk säilivusaeg muudab olemasolevate varude ammendamise kuupäeva kindlaksmääramise praegu võimatuks. Seega on ka võimatu kindlaks määrata kõnealuse veterinaarsertifikaadi näidise kasutamise lõpptähtaega. (8) Selleks et tagada toodete täielik jälgitavus, tuleb käesoleva otsusega kehtestada veterinaarsertifikaatide näidised sellise hobuslaste sperma liitu importimiseks, mis on kogutud tunnustatud seemendusjaamades ning lähetatud tunnustatud spermasäilituskeskustest, olenemata sellest, kas kõnealused keskused on või ei ole osa seemendusjaamast ning kas nad on või ei ole tunnustatud erineva tunnustamise numbri all. (9) Liidu õigusaktide ühtsuse ja sidususe tagamiseks peab toodete importimise veterinaarsertifikaatide näidiste koostamisel võtma arvesse komisjoni otsust 2007/240/EÜ, ( 6 ) milles on sätestatud, et elusloomade, sperma, embrüote, munarakkude ja loomsete saaduste liitu importimiseks nõutavad veterinaarsertifikaadid, tervisesertifikaadid ja loomatervisesertifikaadid esitatakse I lisas toodud ühtsete näidiste põhjal. (10) Lisaks on asjakohane, et Šveitsist liitu imporditud toodete saadetistega oleks kaasas veterinaarsertifikaat, mis on koostatud vastavalt näidisele, mida kasutatakse liidusisesel kauplemisel hobuslaste sperma, munarakkude ja embrüotega ning mis on sätestatud komisjoni 26. augusti 2010. aasta otsuses 2010/470/EL millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks ( 7 ) ning milles võetakse arvesse muudatusi, mis on sätestatud nõukogu ja komisjoni 4. aprilli 2002. aasta otsusega 2002/309/EÜ, Euratom (teadus- ja tehnikakoostöö kokkuleppe osas) heaks kiidetud Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 11. lisa 2. liite IX peatüki B osa punktides 8 ja 9. ( 8 ). (11) Käesoleva otsuse kohaldamisel tuleks võtta arvesse sertifitseerimise erinõudeid ja veterinaarsertifikaatide näidiseid, mida võib koostada vastavalt Euroopa Ühenduse ja Kanada valitsuse vahel sõlmitud kokkuleppele, mis käsitleb elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ( 9 ) ning mis on heaks kiidetud nõukogu otsusega 1999/201/EÜ ( 10 ). (12) Käesoleva otsuse kohaldamisel tuleks arvesse võtta ka sertifitseerimise erinõudeid ja veterinaarsertifikaatide näidiseid, mida võib koostada vastavalt Euroopa Ühenduse ja Uus-Meremaa valitsuse vahel sõlmitud kokkuleppele, mis käsitleb elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ( 11 ) ning mis on heaks kiidetud nõukogu otsusega 97/132/EÜ ( 12 ). (13) Liidu õigusaktide selguse huvides tuleks tunnistada kehtetuks praegu kehtivad liidu õigusaktid, milles sätestatakse toodete liitu importimise sertifitseerimisnõuded. Seega tuleks tunnistada kehtetuks komisjoni 4. septembri 1996. aasta otsus 96/539/EÜ hobuslaste sperma importimiseks ühendusse ettenähtud loomatervishoiunõuete ja veterinaarsertifikaatide kohta ( 13 ) ning komisjoni 4. septembri 1996. aasta otsus 96/540/EÜ hobuslaste munarakkude ja embrüote importimiseks ühendusse ettenähtud loomatervishoiunõuete ja veterinaarsertifikaatide kohta ( 14 ). (14) Lisaks on tänaseks aegunud ja tuleks tunnistada kehtetuks komisjoni 26. juuli 2004. aasta otsus 2004/616/EÜ, millega kehtestatakse heakskiidetud spermakogumiskeskuste loetelu hobuslaste sperma impordiks kolmandatest riikidest ( 15 ). (15) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Sisu

Käesolevas otsuses sätestatakse loomatervishoiu nõuded hobuslaste sperma, munarakkude ja embrüote importimiseks liitu.

Selles sätestatakse nimetatud toodete liitu importimisel kasutatavate veterinaarsertifikaatide näidised.

Artikkel 2

Sperma importimine

Liikmesriigid lubavad hobuslaste sperma saadetiste importi, eeldusel et need vastavad järgmistele tingimustele:

a) need on pärit otsuse 2004/211/EÜ I lisa 2. ja 4. veerus loetletud kolmandatest riikidest või kolmandate riikide territooriumide osadest, millest on lubatud registreeritud hobuste, registreeritud hobuslaste või tõuaretuseks ja tootmiseks ettenähtud hobuslaste alaline import;

b) need on pärit direktiivi 92/65/EMÜ artikli 17 lõike 3 punkti b kohaselt loetletud tunnustatud seemendusjaamadest või spermasäilituskeskustest;

▼M1

c) nendega on kaasas veterinaarsertifikaat, mis on koostatud vastavalt ühele I lisa 2. osas esitatud veterinaarsertifikaadi näidistest ja täidetud vastavalt kõnealuse lisa 1. osas esitatud selgitavatele märkustele: i) NÄIDIS 1 – Veterinaarsertifikaadi näidis hobuslaste selliste spermasaadetiste impordiks, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb; ii) NÄIDIS 2 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellisest tunnustatud seemendusjaamast, kust sperma pärineb; iii) NÄIDIS 3 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellisest tunnustatud seemendusjaamast, kust sperma pärineb; iv) NÄIDIS 4 – Veterinaarsertifikaadi näidis järgmiste saadetiste impordiks: — hobuslaste sperma, mis on kogutud, töödeldud ja säilitatud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud spermasäilituskeskusest; — hobuslaste spermavarud, mis on kogutud, töödeldud ja säilitatud direktiivi 92/65/EMÜ nõuete kohaselt: — a. pärast 31. augustit 2010 ja enne 1. oktoobrit 2014; või b. enne 1. septembrit 2010; — ja lähetatud tunnustatud spermasäilituskeskusest pärast 31. augustit 2010. Kui Euroopa Liidu ja kolmandate riikide vaheliste kahepoolsete kokkulepetega on sätestatud sertifitseerimise erinõuded, siis kohaldatakse nimetatud nõudeid;

▼B

d) need vastavad punktis c osutatud veterinaarsertifikaadis esitatud nõuetele.

Artikkel 3

Embrüote ja munarakkude importimine

Liikmesriigid lubavad hobuslaste embrüote ja munarakkude saadetiste importi, eeldusel, et need vastavad järgmistele tingimustele:

a) need on pärit otsuse 2004/211/EÜ I lisa 2. ja 4. veerus loetletud kolmandatest riikidest või kolmandate riikide territooriumide osadest, millest on lubatud registreeritud hobuste, registreeritud hobuslaste või tõuaretuseks ja tootmiseks ettenähtud hobuslaste alaline import;

b) need on pärit direktiivi 92/65/EMÜ artikli 17 lõike 3 punkti b kohaselt loetletud tunnustatud embrüokogumis- ja -tootmisrühmadest;

▼M1

c) nendega on kaasas veterinaarsertifikaat, mis on koostatud vastavalt ühele II lisa 2. osas esitatud veterinaarsertifikaadi näidistest ja täidetud vastavalt kõnealuse lisa 1. osas esitatud selgitavatele märkustele: i) NÄIDIS 1 – Veterinaarsertifikaadi näidis hobuslaste selliste munaraku- ja embrüosaadetiste impordiks, mis on kogutud ja toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad; ii) NÄIDIS 2 – Veterinaarsertifikaadi näidis hobuslaste selliste munaraku- ja embrüovarude saadetiste impordiks, mis on kogutud, toodetud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 tunnustatud embrüokogumis- või -tootmisrühma poolt, kust munarakud või embrüod pärinevad. Kui Euroopa Liidu ja kolmandate riikide vaheliste kahepoolsete kokkulepetega on sätestatud sertifitseerimise erinõuded, siis kohaldatakse nimetatud nõudeid;

▼B

d) need vastavad punktis c osutatud veterinaarsertifikaadis esitatud nõuetele.

Artikkel 4

Üldtingimused sperma-, munaraku- ja embrüosaadetiste Euroopa Liitu vedamise kohta

1. Sperma-, munaraku- ja embrüosaadetisi ei transpordita samas konteineris koos muude sperma-, munaraku- ja embrüosaadetistega:

a) mis ei ole ette nähtud liitu toomiseks või

b) mille tervisestaatus on madalam.

2. Liitu transportimise ajaks paigutatakse sperma, munarakkude ja embrüote saadetised suletud ja plommitud konteineritesse ning plomm ei tohi olla transpordi käigus rikutud.

Artikkel 5

Kehtetuks tunnistamine

Otsused 96/539/EÜ, 96/540/EÜ ja 2004/616/EÜ tunnistatakse kehtetuks.

Artikkel 6

Kohaldamistähtpäev

Käesolevat otsust kohaldatakse alates 1. septembrist 2010.

Artikkel 7

Adressaadid

Käesolev otsus on adresseeritud liikmesriikidele.









I LISA

Veterinaarsertifikaadi näidis hobuslaste sperma impordiks

1. OSA

Selgitavad märkused sertifikaadi kohta

a) Veterinaarsertifikaadid väljastatakse eksportiva kolmanda riigi pädeva asutuse poolt vastavalt I lisa 2. osas sätestatud näidistele. Kui sihtliikmesriik on kehtestanud sertifitseerimise lisanõuded, lisatakse veterinaarsertifikaadi originaalvormile ka kõnealuste nõuete täitmise kinnitused.

b) Sertifikaat koosneb ühest paberilehest, aga kui on vaja rohkem tekstiruumi, on sertifikaat sellisel kujul, et kõik vajalikud paberilehed moodustavad osa ühtsest tervikust ja on jagamatud.

c) Kui veterinaarsertifikaadi näidises nõutakse, et teatavad väited tuleb mittevajalikena maha tõmmata, võib asjakohatud väited läbi kriipsutada ja sertifikaati väljastav ametnik peab neile lisama oma initsiaalid ja pitseri, või need sertifikaadilt täielikult välja jätta.

d) Veterinaarsertifikaat koostatakse vähemalt ühes selle liikmesriigi ametlikus keeles, mille piiripunkti kaudu saadetis Euroopa Liitu siseneb, ning vähemalt ühes sihtliikmesriigi ametlikus keeles. Nimetatud liikmesriigid võivad siiski lubada sertifikaadi koostada mõne muu liikmesriigi keeles, millele vajaduse korral lisatakse ametlik tõlge.

e) Kui saadetise osade identifitseerimiseks (loend veterinaarsertifikaadi näidise lahtris I.28) lisatakse sertifikaadile lisalehti, käsitatakse neid paberilehti samuti veterinaarsertifikaadi originaali osadena ja igale leheküljele kannab sertifikaati väljastav ametnik oma allkirja ja pitseri.

f) Kui veterinaarsertifikaat, sealhulgas punktis e osutatud lisalehti sisaldav sertifikaat, koosneb enam kui ühest leheküljest, on iga lehekülg selle alumisel serval nummerdatud (leheküljenumber / lehekülgede koguarv) ning selle ülemisel serval on pädeva asutuse määratud sertifikaadi viitenumber.

g) Veterinaarsertifikaadi originaali peab täitma ja allkirjastama ametlik veterinaararst viimasel tööpäeval enne saadetise laadimist Euroopa Liitu eksportimiseks. Eksportiva kolmanda riigi pädevad asutused tagavad, et järgitakse sertifikaatide nõudeid, mis on võrdväärsed nõukogu direktiivis 96/93/EÜ ( 16 ) sätestatud nõuetega. Ametliku veterinaararsti allkirja ja pitseri värv peab erinema veterinaarsertifikaadi teksti värvist. Sama reeglit kohaldatakse ka reljeefpitseritest ja vesimärkidest erinevate pitserite suhtes.

h) Veterinaarsertifikaadi originaal peab olema saadetisega kaasas Euroopa Liitu sisenemise piiripunktini.

i) Veterinaarsertifikaadi näidise lahtrites I.2 ja II.a viidatud veterinaarsertifikaadi viitenumber peab olema väljastatud eksportiva kolmanda riigi pädeva asutuse poolt.

▼M1

2. OSA

A jagu

NÄIDIS 1 – Veterinaarsertifikaadi näidis hobuslaste selliste spermasaadetiste impordiks, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb

B jagu

NÄIDIS 2 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellisest tunnustatud seemendusjaamast, kust sperma pärineb

C jagu

NÄIDIS 3 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellisest tunnustatud seemendusjaamast, kust sperma pärineb

D jagu

NÄIDIS 4 – Veterinaarsertifikaadi näidis hobuslaste selliste spermasaadetiste impordiks, mis on kogutud, töödeldud ja säilitatud direktiivi 92/65/EMÜ kohaselt pärast 30. septembrit 2014, ning hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ kohaselt pärast 31. augustit 2010 ja enne 1. oktoobrit 2014 või enne 1. septembrit 2010 ning lähetatud tunnustatud spermasäilituskeskusest pärast 31. augustit 2010









II LISA

VETERINAARSERTIFIKAATIDE NÄIDISED HOBUSLASTE MUNARAKKUDE JA EMBRÜOTE IMPORTIMISEKS

1. OSA

Selgitavad märkused sertifikaatide kohta

a) Veterinaarsertifikaadid väljastatakse eksportiva kolmanda riigi pädeva asutuse poolt vastavalt II lisa 2. osas sätestatud näidisele. Kui sihtliikmesriik on kehtestanud sertifitseerimise lisanõuded, lisatakse veterinaarsertifikaadi originaalvormile ka kõnealuste nõuete täitmise kinnitused.

b) Sertifikaat koosneb ühest paberilehest, aga kui on vaja rohkem tekstiruumi, on sertifikaat sellisel kujul, et kõik vajalikud paberilehed moodustavad osa ühtsest tervikust ja on jagamatud.

c) Kui veterinaarsertifikaadi näidises nõutakse, et teatavad väited tuleb mittevajalikena maha tõmmata, võib asjakohatud väited läbi kriipsutada ja sertifikaati väljastav ametnik peab neile lisama oma initsiaalid ja pitseri, või need sertifikaadist täielikult välja jätta.

d) Veterinaarsertifikaat koostatakse vähemalt ühes selle liikmesriigi ametlikus keeles, mille piiripunkti kaudu saadetis Euroopa Liitu siseneb, ning vähemalt ühes sihtliikmesriigi ametlikus keeles. Nimetatud liikmesriigid võivad lubada sertifikaadi koostada mõne muu liikmesriigi ametlikus keeles, millele vajaduse korral lisatakse ametlik tõlge.

e) Kui saadetise osade identifitseerimiseks (loend veterinaarsertifikaadi näidise lahtris I.28) lisatakse sertifikaadile lisalehti, käsitatakse neid paberilehti samuti veterinaarsertifikaadi originaali osadena ja igale leheküljele kannab sertifikaati väljastav ametnik oma allkirja ja pitseri.

f) Kui veterinaarsertifikaat, sealhulgas punktis e osutatud lisalehti sisaldav sertifikaat, koosneb enam kui ühest leheküljest, on iga lehekülg selle alumisel serval nummerdatud (leheküljenumber/lehekülgede koguarv) ning selle ülemisel serval on pädeva asutuse määratud sertifikaadi viitenumber.

g) Veterinaarsertifikaadi originaali peab täitma ja allkirjastama veterinaarjärelevalve ametnik viimasel tööpäeval enne saadetise laadimist Euroopa Liitu eksportimiseks. Eksportiva kolmanda riigi pädevad asutused tagavad, et järgitakse sertifikaatide nõudeid, mis on võrdväärsed nõukogu direktiivis 96/93/EÜ ( 17 ) sätestatud nõuetega. Veterinaarjärelevalve ametniku allkirja ja pitseri värv peab erinema veterinaarsertifikaadi teksti värvist. Sama reeglit kohaldatakse ka pitserite (v.a reljeefpitserid) ja vesimärkide suhtes.

h) Terviseohutuse sertifikaadi originaal peab olema saadetisega kaasas Euroopa Liitu sisenemise piiripunktini.

i) Veterinaarsertifikaadi näidise lahtrites I.2 ja II.a viidatud veterinaarsertifikaadi viitenumber peab olema väljastatud eksportiva kolmanda riigi pädeva asutuse poolt.

2. OSA

A jagu

NÄIDIS 1 – Veterinaarsertifikaadi näidis hobuslaste selliste munaraku- ja embrüosaadetiste impordiks, mis on kogutud ja toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad

B jagu

NÄIDIS 2 – Veterinaarsertifikaadi näidis hobuslaste selliste munaraku- ja embrüovarude saadetiste impordiks, mis on kogutud, toodetud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 tunnustatud embrüokogumis- või -tootmisrühma poolt, kust munarakud või embrüod pärinevad